Rolf Sandqvist

Rolf John "Sanken" Sandqvist  (21. marraskuuta 1919 Helsinki – 27. helmikuuta 1994 Helsinki) oli suomalainen kirjailija, kuvataiteilija, taidegraafikko, kirjankuvittaja, teatterilavastaja ja pilapiirtäjä. Hänen vanhempansa olivat isännöitsijä John Sandqvist ja Anna Höglund. Erottuaan ensimmäisestä puolisostaan Sandqvist eli kuolemaansa asti avoliitossa näyttelijä Vappu Jurkan kanssa.

Rolf Sandqvist opiskeli Taideteollisessa keskuskoulussa ensin 1938–1939 ja taas sotien jälkeen 1944–1946, Helsingin yliopiston piirustussalissa 1939 sekä Pittsfield Art Schoolissa Yhdysvalloissa 1949. Sandqvist aloitti kuvataiteilijan uran puupiirroksilla, joista siirtyi temperamaalaukseen. Helsingin Sanomiin hän teki RS-signeerauksella Musta lintu -piirroksia, joita julkaistiin viikoittain lehden Lauantain Horisontti -osiossa. Pilapiirroksia hän teki myös mm. Arijoutsin Pippuriin.

Kirjailijanakin monipuolinen Sandqvist kirjoitti pakinoivaa proosaa, romaaneja ja matkakirjoja mutta julkaisi myös runoja, näytelmiä ja lastenkirjoja. Sandqvist oli maailmanmatkaaja, joka kiersi Etelä-Amerikassa, Afrikassa ja Kaukoidässä. Hänellä oli oma näyttely Ecuadorin pääkaupungissa Quitossa 1985.

Rolf Sandqvistin lapsia ovat Matti 1945, Ola 1946, Tom ja Sam 1954 sekä Vappu Jurkan kanssa yhteiset Ville 1960 ja Kalle 1964. Pojista Tom Sandqvist on Ruotsissa asuva kirjailija ja taiteentutkija, joka on kirjoittanut isästään elämäkerran Pappa, min pappa ja lapsuudestaan puolifiktiivisen romaanin Det turkiska huset. Ville Sandqvist on teatteriohjaaja ja näyttelijä.


Teoksia

Kirjoittajana
 Sandqvist, Rolf (1944). Rolle onnea etsimässä. Porvoo: WSOY
 Sandqvist, Rolf (1946). Alberts bok. Helsingfors: Söderström
 Sandqvist, Rolf (1947). Fjärilsväg. Helsingfors: Söderström
 Sandqvist, Rolf (1948). Person. Helsingfors: Söderström
 Sandqvist, Rolf (1950). Rolle ja hänen ystävänsä. Porvoo: WSOY
 Sandqvist, Rolf (1950). Sommarflanör i Amerika. Stockholm: Fahlcrantz & Gumælius
 Sandqvist, Rolf (1957). Taskspelaren. Helsingfors: Söderström
 Sandqvist, Rolf (1967). Mitt kära krig. Borgå: Söderström
 Sandqvist, Rolf (1980). Himmelsberget. Helsingfors: Söderström

Kuvittajana 
 Aapeli (1961). Onko koira kotona: pakinoita. 4. painos. Porvoo: Söderström
 Aapeli (1962). Puuhevonen pakkasessa: familjäärejä kertomuksia triviaaleista aiheista. 2. painos. Porvoo:
 Aapeli (1956). Sipuleita: lapsellisia juttuja. Porvoo: WSOY
 Bueno de Mesquita, Irene (1953). Miehet ovat porsaita. Helsinki: Kustannustalo
 Hälli, Matti & Sandqvist, Rolf (1945). Ystävämme Andersson. Helsinki: Otava
 Hälli, Matti & Sandqvist, Rolf (1946). Vanha mukava Andersson. Helsinki: Otava
 Hälli, Matti & Sandqvist, Rolf (1957). Sinisellä Saimaalla seilattiin. Helsinki: Otava
 Juva, Kerttu, Sandqvist, Rolf (1953). Niin tehtiin tupa. Porvoo: WSOY
 Kare, Kauko (1957). Pukkisänky. Forssa: Forssan kirjapaino
 Outakoski, Antti (1976). Samekiela kiellaoahpa. Rovaniemi: Saamelaisten yhdistys
 Paloheimo, Oiva (1975). Tirlittan: orpotyttö ihmisten ihmemaassa. Porvoo: Söderström
 Pesonen, Leo Alarik (1946). Retkeilyllä Helsingin historiassa: Piirroksin somistanut Rolf Sandqvist. Helsingissä: Otava
 Roine, Raul & Sandqvist, Rolf. Tonttujen tepposet. Helsinki: Taidekorttikeskus
 Sale, Charles (1998). Mestarismies. Jyväskylä: Gummerus
 Sandholm, Åke (1945). Kärnvirke: sommarhistorier från skärgården. Helsingfors: Schildt

Lähteet

Aiheesta muualla
 Sandqvist, Tom (1997). Pappa, min pappa: En bok om författaren och konstnären Rolf Sandqvist. Helsingfors: Söderström
 Sandqvist, Tom (2002). Det turkiska huset: En berättelse på liv och död. Helsingfors: Söderströms

Suomalaiset taidemaalarit
Suomalaiset pilapiirtäjät
Suomalaiset kuvittajat
Suomalaiset lavastajat
Suomenruotsalaiset kirjailijat
Vuonna 1919 syntyneet
Vuonna 1994 kuolleet